CELEX: 11985I/PRO/22
Language: el
Date: 1985-06-12 00:00:00
Title: Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Πρωτόκολλο αριθ. 22, για τις ανταλλαγές γνώσεων με την Πορτογαλική Δημοκρατία στον τομέα της πυρηνικής ενέργειας

Avis juridique important

|

11985I/PRO/22

Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Πρωτόκολλο αριθ. 22, για τις ανταλλαγές γνώσεων με την Πορτογαλική Δημοκρατία στον τομέα της πυρηνικής ενέργειας  

Επίσημη Εφημερίδα αριθ. L 302 της 15/11/1985 σ. 0462

ΠΡΑΞΗ για τους όρους προσχώρησης του Βασιλείου της Ισπανίας και της  Πορτογαλικής Δημοκρατίας και για τις προσαρμογές των συνθηκών - Πρωτόκολλο αριθ. 22 - για τις  ανταλλαγές γνώσεων με την Πορτογαλική Δημοκρατία στον τομέα της πυρηνικής ενέργειας(1) Επίσημη  Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.Αρθρο 11. Από την  προσχώρηση, οι γνώσεις που ανακοινώνονται στα κράτη μέλη, τα πρόσωπα και τις επιχειρήσεις,  σύμφωνα με το άρθρο 13 της συνθήκης ΕΚΑΕ, τίθενται στη διάθεση της Πορτογαλικής Δημοκρατίας, η  οποία προβαίνει σε περιορισμένη διάδοσή τους στην επικράτειά της με τους όρους που προβλέπονται  στο προαναφερθέν άρθρο.2. Από την προσχώρηση, η Πορτογαλική Δημοκρατία θέτει στη διάθεση της  Ευρωπαϊκής Κοινότητας Ατομικής Ενέργειας τις γνώσεις περιορισμένης διαδόσεως οι οποίες  αποκτήθηκαν στον πυρηνικό τομέα στην Πορτογαλία, εφόσον δεν πρόκειται για καθαρά εμπορικές  εφαρμογές. Η Επιτροπή ανακοινώνει τις γνώσεις αυτές στις επιχειρήσεις της Κοινότητας με τους όρους  που προβλέπονται στο άρθρο που αναφέρεται στην παράγραφο 1.3. Οι πληροφορίες αυτές αφορούν  κυρίως:- τη δυναμική των αντιδραστήρων,- τη ραδιοπροστασία,- την εφαρμογή τεχνικών πυρηνικών  μετρήσεων (στο βιομηχανικό, γεωργικό, αρχαιολογικό και γεωλογικό τομέα),- την ατομική φυσική  (μέτρηση της ενεργού διατομής, τεχνικές διοχετεύσεως),- την εξορυκτική μεταλλουργία του  ουρανίου.Αρθρο 21. Στους τομείς τους οποίους η Πορτογαλική Δημοκρατία θέτει γνώσεις στη  διάθεση της Κοινότητας, οι αρμόδιοι οργανισμοί παραχωρούν με αίτηση άδειες υπό εμπορικούς όρους  στα κράτη μέλη, τα πρόσωπα και τις επιχειρήσεις της Κοινότητας, εφόσον κατέχουν αποκλειστικά  δικαιώματα επί διπλωμάτων ευρεσιτεχνίας κατατεθειμένων στα κράτη μέλη της Κοινότητας και εφόσον  δεν έχουν, απέναντι σε τρίτους, καμία υποχρέωση αποκλειστικής ή μερικώς αποκλειστικής αδείας επί  των δικαιωμάτων των διπλωμάτων αυτών.2. Αν έχει παραχωρηθεί μια αποκλειστική ή μερικώς  αποκλειστική άδεια, η Πορτογαλική Δημοκρατία ενθαρρύνει και διευκολύνει την παραχώρηση με  εμπορικούς όρους περαιτέρω αδειών στα κράτη μέλη, στα πρόσωπα και επιχειρήσεις της Κοινότητας,  από τους κατόχους των αδειών αυτών.Η παραχώρηση τέτοιων αποκλειστικών ή μερικώς  αποκλειστικών αδειών γίνεται σε κανονική εμπορική βάση.